**Navodila za uporabo eVŠ modula »COVID-19 poročanje«**

Do modula »COVID-19 poročanje« lahko dostopajo zaposleni na visokošolskih zavodih, ki so zadolženi za poročanje števila primerov okužb in izvajanja karantene zaposlenih in študentov/k na visokošolskem zavodu z virusom SARS-CoV-2.

**Vstop v aplikacijo** eVŠ je na povezavi http://portal.evs.gov.si/vnos/. V aplikacijo eVŠ se lahko prijavite le kot registriran uporabnik. Za dostop potrebujete veljavno kvalificirano digitalno potrdilo in odobren dostop.[[1]](#footnote-1)

V eVŠ modul vstopite s klikom na ikono: 

Za pregledovanje ali vnos podatkov kliknete na zavihek **Poročanje** in izberete **Visokošolski zavod**.



Po vstopu v eVŠ modul začnete sporočati podatke tako, da kliknete na gumb **Dodaj**:



Na zaslonu se odpre maska za vnos podatkov:



* **Datum poročanja:** vnesete datum stanja podatkov, ki jih boste vnesli. Datum lahko vnesete z vpisom številk, ločenimi s pikami (npr. 12.10.2020) ali brez pik (npr. 12102020). Ločila se vrišejo sama po premiku v naslednje polje ali s klikom na gumb , ki prikaže koledar, iz katerega izberete želeni datum.
* **Zavod**: Iz spustnega seznama izberete ime članice univerze ali samostojnega visokošolskega zavoda, za katerega sporočate podatke. Spustni seznam se prikaže, če začnete vnašati ime visokošolskega zavoda v polje ali ko kliknete na gumb  na koncu polja.
* **Kraj izvajanja:** Privzeto se prikaže sedež visokošolskega zavoda. Naslov za dislocirano enoto poiščete iz spustnega seznama.
* **Nabor podatkov o zaposlenih glede na izbrani kraj izvajanja:** Visokošolski zavod poroča o vseh zaposlenih, ki so v delovnem razmerju in o zaposlenih po podjemni/avtorski pogodbi. Ne poroča se podatkov o zaposlenih, ki fizično niso nikoli prisotni na kraju izvajanja študija.



* + **Zaposleni – Okuženi novi**: Število zaposlenih, za katere je bilo ugotovljeno, da so okuženi z novim koronavirusom na dan poročanja.
	+ **Zaposleni – Okuženi aktivni**: Število vseh zaposlenih, ki so na datum poročanja okuženi z novim koronavirusom. Število mora biti enako, kot v polju »Zaposleni – Okuženi novi« ali večje.
	+ **Zaposleni – Karantena novi**: Število zaposlenih, za katere je bila odrejena karantena na datum poročanja.
	+ **Zaposleni – Karantena aktivni**: Število vseh zaposlenih, ki so na datum poročanja v karanteni. Število mora biti enako, kot v polju »Zaposleni – Karantena novi« ali večje.
* **Nabor podatkov o študentih glede na izbrani kraj izvajanja:**

Visokošolski zavodi poročate podatke o študentih, s katerimi razpolagate. Pričakovano je, da visokošolski zavod ne bo imel podatka za študente, ki študija ne obiskujejo ali obiskujejo študij na daljavo.



* + **Študenti – Okuženi novi**: Število študentov, za katere je bilo ugotovljeno, da so okuženi z novim koronavirusom na datum poročanja.
	+ **Študenti – Okuženi aktivni**: Število vseh študentov, ki so na datum poročanja okuženi z novim koronavirusom. Število mora biti enako, kot v polju »Študenti – Okuženi novi« ali večje.
	+ **Študenti – Karantena novi**: Število študentov, za katere je bila odrejena karantena na datum poročanja.
	+ **Študenti – Karantena aktivni**: Število vseh študentov, ki so na datum poročanja v karanteni. Število mora biti enako, kot v polju »Študenti –karantena novi« ali večje.
* **Opombe:** tu lahko vnesete dodatna pojasnila k vnesenih podatkom. Polje omogoča vnos 250 znakov s presledki.

Po vnosu podatkov le te shranite s klikom na gumb  in potrdite vnos z gumbom .

**Brisanje oddanega poročila:** Vnesene podatke izbranega dne po shranitvi ni mogoče popravljati, lahko pa jih stornirate (zbrišete) in na novo vnesete.

**Pregled shranjenih poročil** se prikaže po kliku na gumb  na desni strani zaslona:



Prikazane podatke na zaslonu lahko izvozite v Excel s klikom na ikono  v desnem zgornjem kotu seznama.

1. Za dostop uporabniki potrebujejo kvalificirano digitalno potrdilo za zaposlene uradnih overiteljev v RS. Za dodelitev ustreznega dostopa morate oddati »Vlogo za dodelitev pravic dostopa do eVŠ modula COVID-19 poročanje.« [↑](#footnote-ref-1)